סמ"ע על חושן משפט שעז


סעיף א

 נראה דהיינו דוקא בדרך שכל מי שרוצה ילך שם אפי' ממקומות דעלמא הוי דינא דזכו בשניהן דדרך הראשון אין כח בידו לבטל זכות הרבים דעלמא והדרך שנתן להן מדעתו מן הצד זכו בהן אלו בנתינתו זו שנתן להן מדעתו משא"כ אם היה הדרך מיוחד דוקא לבני מבוי או עיר א' לחוד ולא לזולתם דאזי אותו בני העיר ואפי' ז' טובי עיר לחוד יכולין להחליף אותו הדרך בדרך אחר ומי ימחה בידם ותנאם ועסקם קיים וכ"ש דלא זכו בזה ובזה וק"ל:

 קמ"ל בזה דדוקא כשהחזיקו ברשות אסור לקלקלו משא"כ כשהזיקו בו שלא ברשות מיהו כל שרבים מוחזקים בו עתה לפנינו טוענין להן ואמרי' דבודאי ברשות החזיקו בו: